Adalek amzer Buckland (1784-1856) o deus merzet ar skiantourien an niver bras a garrekaennoù a oa bet e-doug ar Chambrian. Charles Darwin a selle ouzh an dra-se evel unan eus gwanoù pennañ e vartezeadenn diwar-benn ar selektadur naturel. Dar mare-se e seblante al loened-se dont eus neblech ha gouestliñ a reas Darwin dezhe ur rannbennad klok eus e levr, Orin ar spesadoù. Soñjal a reas ar paleontologour amerikan Charles Walcott e oa bet ur prantad geologek, badezet Lipalian gantañ, ha ne oa ket bet dizoloet choazh hag e oa anadet hendadoù loened ar Chambrian er mare-se.